text: অযোধ্যায় খুব ঠান্ডা তাই ভগবান রামের জন্য সোয়েটার চাইল VHP - Kolkata24x7 | Read Latest Bengali News, Breaking News in Bangla from West Bengal's Leading online Newspaper
  Home জাতীয় অযোধ্যায় খুব ঠান্ডা তাই ভগবান রামের জন্য সোয়েটার চাইল VHP
  অযোধ্যায় খুব ঠান্ডা তাই ভগবান রামের জন্য সোয়েটার চাইল VHP
  অযোধ্যা: রাম লাল্লার জন্য এবার চাই গরম জামা। কারণ, অযোধ্যায় এখন কনকনে ঠাণ্ডা। তাই মানুষের সঙ্গে শীতে কাঁপছে ভাগবান রামও। এবার এমনই দাবি জানাল বিশ্ব হিন্দু পরিষদের সদস্যরা। প্রশাসনের কাছে গরম জামা কাপড়, লেপ, কম্বল ও রুম হিটার দাবি করেছে তারা।
  বিশ্ব হিন্দু পরিষদের মিডিয়া ইনচার্জ শরদ শর্মা এক বিবৃতি দিয়ে বলেছেন, অযোধ্যার ঠাণ্ডায় কাঁপছেন ভগবান রাম। আবহাওয়ার সঙ্গে লড়াইয়ের জন্যে সাধারণ মানুষ যেন শীত বস্ত্র দান করেন। তিনি আরও বলেন, ভগবান রাম হলেন বিশ্বের সব হিন্দুর কাছে আরাধ্য দেবতা। তাই সারা দুনিয়ার ভগবান রামের প্রত্যেক ভক্তের উচিত তাঁদের দেবতাকে দেখভালের দায়িত্ব পালন করা। এমনকি বিভিন্ন হিন্দু সংগঠন ভগবান রামকে দেখভাল করতেও প্রস্তুত বলে দাবি ভিএইচপির মিডিয়া ইনচার্জের।
  ভগবান রামের দেখভালের বিষয় নিয়ে আলোচনা করতে ফৈজাবাদের ডিভিশনল কমিশনারের সঙ্গেও দেখা করবে ভিএইচপি-র সদস্যরা।